Държавен вестник, бр. 1, 2025 г., стр. 23

БРОЙ  1	
Д Ъ Р Ж А В Е Н  В Е С Т Н И К 	
СТР.  23  
Чл. 8. Директорът:
1. представлява дирекцията на природния 
парк;
2. организира, ръководи, контролира и 
отговаря за дейността на дирекцията;
3. издава вътрешни за дирекцията правила 
и правилници, разработени в съответствие с 
действащото законодателство;
4. в срок до 31 януари изготвя и представя 
за утвърждаване от изпълнителния директор 
на ИАГ проект на годишен работен план на 
природния парк за съответната година;
5. отговаря за въвеждането и гарантира 
адекватното функциониране на система за 
финансово управление и контрол;
6. управлява имущество и активи;
7. сключва, изменя и прекратява трудовите 
договори и служебните правоотношения на 
служителите в дирекцията;
8. утвърждава длъжностните характерис­
тики на служителите в дирекцията;
9. разрешава отпуските и командирова в 
страната служителите на дирекцията;
10. спира дейности и строителство в за­
щитени територии – държавна, общинска и 
частна собственост, извършвани в нарушение 
на утвърдените планове за управление и ус­
тройствени и технически планове и проекти;
11. при извършване на залесяване в горски 
територии, попадащи в границите на природ­
ния парк, съгласува дейностите и техноло­
гичния план за залесяване в случаите, когато 
са извършени промени в горскостопанските 
планове или програми;
12. участва в комисиите по § 3, ал. 4 от 
преходните и заключителните разпоредби на 
Наредба № 8 от 2011 г. за сечите в горите в 
случаите, когато промяната на сечта е в на­
саждение на територията на природния парк;
13. съгласува предложенията по чл. 125, 
ал. 2 от Закона за горите за определяне на 
горските територии на територията на при­
родния парк, в които е забранена пашата на 
селскостопански животни;
14. се разпорежда с дълготрайни мате­
риални активи и други основни средства на 
дирекцията;
15. планира и отчита ежегодно дейността 
на дирекцията пред ИАГ;
16. след съгласуване с ИАГ издава предпи­
сания като превантивна мярка за недопускане 
на нарушения на националното и европейското 
природозащитно и горско законодателство в 
териториалния обхват на дейност на дирек­
цията или като мярка за отстраняване на 
последиците от допуснати нарушения;
17. санкционира нарушителите в предви­
дените от закона случаи;
18. издава общи и индивидуални адми­
нистративни актове в рамките на своите 
правомощия;
19. издава заповеди в границите на пре­
доставените му правомощия;
20. прави предложения пред изпълнителния 
директор на ИАГ за изменение и допълнение 
на нормативни актове, касаещи дейността на 
дирекцията;
21. предлага на изпълнителния директор 
на ИАГ мерки по провеждане на политиката 
в областта на опазването на околната среда и 
устойчивото стопанисване на горите;
22. осъществява сътрудничество и контрол 
с други органи по формирането, изпълнението 
и контрола на дейностите, касаещи опазването 
на околната среда и устойчивото стопанисване 
на горите;
23. сключва договори, свързани с осъщест­
вяването на дейността на дирекцията;
24. изпълнява и други функции, свързани 
с дейността на дирекцията, възложени му с 
нормативни или административни актове.
Чл. 9. (1) Директорът в случаите, разрешени 
от закона, може да делегира с писмена запо­
вед на други служители от дирекцията свои 
правомощия, като определя функциите им.
(2) При отсъствие на директора за всеки 
конкретен случай функциите му се изпълня­
ват от определено с негова писмена заповед 
длъжностно лице от състава на дирекцията.
Г л а в а  ч е т в ъ р т а
СТРУКТУРА И ОРГАНИЗАЦИЯ НА РАБО­
ТАТА НА ДИРЕКЦИИТЕ НА ПРИРОДНИТЕ 
ПАРКОВЕ
Чл. 10. Структурата и числеността на 
дирекцията на природния парк се определят 
в длъжностното разписание на дирекцията, 
което се утвърждава от изпълнителния дирек­
тор на Изпълнителната агенция по горите по 
предложение на директора на природния парк.
Чл. 11. Задълженията и отговорностите на 
служителите в дирекцията на природния парк 
се определят с длъжностни характеристики, 
утвърдени от директора.
Чл. 12. (1) Непосредственият контрол върху 
дейностите, осъществявани в териториалния 
обхват на дейност на дирекцията, се извършва 
от горски инспектори.
(2) Горските инспектори са на пряко под­
чинение на директора на дирекцията и се 
назначават по реда и при условията на чл. 198 
от Закона за горите.
Чл. 13. (1) Като съвещателен орган по 
въпросите, свързани с управлението и раз­
витието на парка, към дирекцията може да 
бъде създаден консултативен съвет.
(2) Устройството, функциите и задачите 
на консултативния съвет се определят със 
заповед на директора на съответния парк.